Вилибалд Штјовик
Вилибалд Штјовик (; Праг, 9. октобар 1917 − Ламанш, 8. новембар 1948) био је чехословачки хокејаш на леду. Играо је на позицији одбрамбеног играча.

Целу играчку каријеру провео је у редовима прашког ЛТЦ-а за који је играо од 1936. до 1948. године, и са којим је освојио 5 титула националног првака. У дресу репрезентације Чехословачке освојио је титулу светског првака на првенству 1947. у Прагу, а био је до олимпијског тима Чехословачке на Зимским олимпијским играма 1948. у швајцарском Санкт Морицу где су Чехословаци освојили сребрну медаљу. 

Погинуо је у авионској несрећи 8. новембра 1948. након што се авион којим су летели из Париза за Лондон срушио у Ламанш. Поред Штјовика у несрећи су смртно страдали и његови саиграчи Ладислав Тројак, Здењек Јарковски, Карел Стибор, Милослав Покорни и Здењек Шварц.

Референце

Спољашње везе 
 
 Играчка статистика на сајту -{eurohockey.com}-
 Олимпијска биографија на -{sports-reference.com}-

Рођени 1917.
Умрли 1948.
Чехословачки хокејаши на леду
Чешки хокејаши на леду
Хокејаши на леду на Зимским олимпијским играма 1948.
Чехословачки олимпијци на Зимским олимпијским играма 1948.
Освајачи медаља на Зимским олимпијским играма 1948.
Освајачи олимпијских медаља у хокеју на леду
Освајачи сребрних олимпијских медаља за Чехословачку
Светски прваци у хокеју на леду
Европски прваци у хокеју на леду
Страдали у авионским несрећама